*****

ΚΑΝΟΝΙΣΜΟΣ (ΕΟΚ) αριθ. 2404/89 ΤΗΣ ΕΠΙΤΡΟΠΗΣ

της 31ης Ιουλίου 1989

για κατάταξη εμπορευμάτων στη συνδυασμένη ονοματολογία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 (1), όπως τροποποιήθηκε τελευταία από τον κανονισμό (ΕΟΚ) αριθ. 1672/89 (2) για τη δασμολογική και στατιστική ονοματολογία και το κοινό δασμολόγιο, και ιδίως το άρθρο 9,

Εκτιμώντας:

ότι, για να διασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό αριθ. 2658/87, πρέπει να αποφασιστούν χωρίς καθυστέρηση οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού·

ότι ο κανονισμός (ΕΟΚ) αριθ. 2658/88 έχει καθορίσει τους γενικούς κανόνες για την ερμηνεία της συνδυασμένης ονοματολογίας · ότι αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών ·

ότι, κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς που σημειώνονται στη στήλη 2 βάσει των διατάξεων της στήλης 3·

ότι η Επιτροπή Ονοματολογίας δεν εξέφρασε γνώμη στην προθεσμία που έθεσε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα εμπορεύματα που περιγράφονται στη στήλη 1 του προσαρτημένου πίνακα κατατάσσονται στη συνδυασμένη ονοματολογία στους αντίστοιχους κωδικούς που σημειώνονται στη στήλη 2 του εν λόγω πίνακα.

Άρθρο 2

Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Ιουλίου 1989.

Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 256 της 7. 9. 1987, σ. 1.

(2) ΕΕ αριθ. L 169 της 19. 6. 1989, σ. 1.

ΠΑΡΑΡΤΗΜΑ

1.2.3 // // // // Περιγραφή του εμπορεύματος

// Κατάταξη

Κωδικός ΣΟ // Αιτιολόγηση

// // // // (1)

// (2) // (3)

// // // // Σύνθεση δύο ενδυμάτων που παρουσιάζονται σε ενιαία συσκευασία για τη λιανική πώληση:

α) ένα ελαφρύ, φαρδύ, μπλουζόν από ύφασμα (100 % συνθετικές ίνες) που αποτελείται από τρία υφάσματα διαφορετικού χρώματος· έχει φόδρα, γιακά, ολικό άνοιγμα μπροστά που κλείνει με φερμουάρ. Οι άκρες του ανοίγματος δεν βρίσκονται η μία επί της άλλης και έχει μακριά μανίκια. Το άνοιγμα έχει ελαστικότητα στη βάση του και στα άκρα των μανικιών και δύο τσέπες μπροστά. (βλέπε φωτογραφία 437 Α) (*)

// 6202 93 00 // Οι κατατάξεις καθορίζονται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, από τη σημείωση 13 του τμήματος ΧΙ, από τη σημείωση 8 του κεφαλαίου 62, καθώς και από τα κείμενα των κωδικών ΣΟ 6202, 6204, 6202 93 00 και 6204 63 19.

Η κατάταξή τους ως σύνολα αποκλείεται γιατί τα δύο ενδύματα δεν υπάγονται στις διατάξεις της σημείωσης 3β του κεφαλαίου 62 (τα δύο ενδύματα αποτελούνται από ύφασμα με διαφορετικό χρώμα και διαφορετική δομή).

Η κατάταξή τους στις αθλητικές φόρμες αποκλείεται διότι έχουν φόδρα (βλέπε επεξηγηματικές σημειώσεις του εναρμονισμένου συστήματος για τον κωδικό ΣΟ 6211). // β) ένα ελαφρύ πανταλόνι (100 % συνθετικές ίνες) κατασκευασμένο από μονό ύφασμα ίδιας δομής και χρώματος με ένα από τα τρία υφάσματα του μπλουζόν, χωρίς άνοιγμα στη μέση, φθάνει από τη μέση μέχρι τους αστραγάλους, σφίγγει στη μέση με κορδόνι σύσφιξης και λάστιχο. Στα άκρα του κάθε σκέλους του παντελονιού υπάρχουν φερμουάρ και λωρίδες ελαστικές. (βλέπε φωτογραφία 437 Β) (*)

// 6204 63 19 // // // //

(*) Οι φωτογραφίες έχουν καθαρά ενδεικτικό χαρακτήρα.